open-index/open-wikipedia-markdown huggingface dataset:
Γαλλική Στρατιά της Ανατολής

[thumb|Στρατεύματα της Στρατιάς της Ανατολής ([Αντάντ), στη Θεσσαλονίκη]]

**Γαλλική στρατιά της Ανατολής** (Armée d'Orient, AO) ή αλλιώς **Στρατιά της Θεσσαλονίκης**  ονομάστηκαν αρχικά τα πρώτα Γαλλικά τμήματα της αποτυχημένης Εκστρατείας της Καλλίπολης της Αντάντ που ξεκίνησαν να αποβιβάζονται στην Θεσσαλονίκη στις 5 Οκτώβριου του 1915, με διοικητή τον Μωρίς Σαράιγ, μετά από την άδεια του Ελευθερίου Βενιζέλου ώστε να ανοίξει το Μακεδονικό Μέτωπο σε βοήθεια της Σερβίας, κατά τη διάρκεια του Α' Παγκοσμίου Πολέμου.  Πέρα από τις διάφορες αμυντικές οχυρώσεις γύρω από τη Θεσσαλονίκη, καθώς και κάποιες περιορισμένες επιθετικές ενέργειες των Γάλλων στη μάχη του Κρίβολακ και των Βρετανών στη μάχη του Κοστούρινο, το Νοέμβριο και το Δεκέμβριο του 1915, αντίστοιχα, η στρατιά δεν κατάφερα να υπερβεί την Σερβο-ελληνική μεθόριο προς τα βόρεια, τουλάχιστον όχι μέχρι την Μάχη του Ντόμπρο Πόλε, στις 18 Σεπτέμβρη του 1918, και μόνο αφότου είχε καταρρεύσει ο Βουλγαρικός στρατός. 

Η απόβαση της Στρατιάς στη Θεσσαλονίκη ξεκίνησε 13 μέρες μετά την ανακοίνωση γενικής επιστράτευσης της Βουλγαρίας, στις 22 Σεπτεμβρίου 1915 (αν και σημάδια υπήρχαν από τις 11 Σεπτεμβρίου) γεγονός που σηματοδότησε και επισήμως την ένταξη της γείτονος χώρας στις Κεντρικές Δυνάμεις (σήμερα γνωρίζουμε πως ο Βούλγαρος Βασιλιάς Φερδινάρδος υπέγραψε τις μυστικές συμφωνίες με τη Γερμανική και την Οθωμανική Αυτοκρατορία στις 6 Σεπτεμβρίου).  Η άδεια για την απόβαση ήταν σε αντίθεση με τη στάση ουδετερότητας του φιλογερμανού Βασιλιά Κωνσταντίνου Α' και αποτέλεσε την αφορμή για τη διάλυση της Βουλής του Βενιζέλου, συνιστώντας ένα ακόμη επεισόδιο στην πορεία κλιμάκωσης του Εθνικού Διχασμού, και στα Νοεμβριανά. 

Μετά την απόβαση, ο κρατικός έλεγχος στη Μακεδονία είχε ουσιαστικά καταλυθεί. Η διοίκηση του Γάλλου στρατιωτικού Σαράιγ αγνοούσε τις ελληνικές αρχές και αποφάσιζε μονομερώς ακόμη και για μη στρατιωτικά ζητήματα, ενώ είχε όλα τα χαρακτηριστικά ενός αποικιακού πολέμου.

Μετά τον Αύγουστο του 1916, και αφότου το Κίνημα Εθνικής Αμύνης συμπαρατάχθηκε με τους Συμμάχους της Αντάντ εναντίον των Κεντρικών Δυνάμεων τα συμμαχικά στρατεύματα είχαν πλήρη άδεια διέλευσης στην Μακεδονία και σχηματίστηκε τη «Συμμαχική Στρατιά της Ανατολής» (Allied Army of the Orient, ΑΑΟ) και αφορούσε όλα τα συμμαχικά στρατεύματα που αποβιβάσθηκαν στην Μακεδονία και συμμετείχαν στον Μακεδονικό Μέτωπο του Α' Παγκόσμιο Πόλεμο, με διοικητή πάλι τον Σαράιγ.
Έκτοτε τα αμιγώς γαλλικά τμήματα μετονομάστικαν σε «Γαλλική Στρατιά της Ανατολής» (Armée française d'Orient, AFO), με διοικητή τον Βικτόρ Κορντονιέρ.

Τον Αύγουστο του 1916 στη Θεσσαλονίκη υπήρχαν περίπου 400.000 στρατιώτες της συμμαχικής στρατιάς, από 5 διαφορετικούς εθνικούς στρατούς. Ενώ στο τέλος του 1918 οι Έλληνες, με πάνω από 300,000 στρατιώτες, αποτελούσαν το μεγαλύτερο κομμάτι της στρατιάς στο Μακεδονικό μέτωπο.
## Παραπομπές


Κατηγορία:Η Ελλάδα κατά τον Α΄ Παγκόσμιο Πόλεμο
Κατηγορία:Στρατιωτικοί σχηματισμοί
Κατηγορία:Εθνικός Διχασμός
Παυλίνα Θηρεσία της Βυρτεμβέργης

Η **Παυλίνα Θηρεσία** (γερμ. *Pauline von Württemberg*, 4 Σεπτεμβρίου 1800 - 10 Μαρτίου 1873) του Οίκου της Βυρτεμβέργης ήταν δούκισσα και μετέπειτα βασίλισσα της Βυρτεμβέργης.

## Βιογραφία
Η *Παυλίνα Θηρεσία Λουίζα* γεννήθηκε στις 4 Σεπτεμβρίου 1800 στη Ρίγα, και ήταν το τρίτο παιδί και η τρίτη κόρη του Λουδοβίκου της Βυρτεμβέργης και της Ερριέττας του Νάσσαου-Βάιλμπουργκ. Είχε τέσσερα αδέλφια και έναν μεγαλύτερο αδελφό από τον πρώτο γάμο του πατέρα της. Έλαβε κατ' οίκον εκπαίδευση από τη γκουβερνάντα της, τη Γαλλίδα συγγραφέα απομνημονευμάτων Αλεξαντρίν ντες Εσερόλ.

Στις 15 Απριλίου 1820 παντρεύτηκε τον πρώτο εξάδελφό της, Γουλιέλμο Α΄ της Βυρτεμβέργης, στη Στουτγάρδη. Ήταν ο τρίτος γάμος του Γουλιέλμου, αλλά δεν ήταν ευτυχισμένος λόγω της σχέσης του με την ερωμένη του, την ηθοποιό Αμάλια Στούμπενραουχ. Παρόλα αυτά απέκτησαν τρία παιδιά. Ήταν, επίσης, θετή μητέρα για τη Μαρία και τη Σοφία, τα παιδιά του Γουλιέλμου από το δεύτερο γάμο του με την Αικατερίνη Πάβλοβνα της Ρωσίας. 

Ο Γουλιέλμος πέθανε στη Στουτγάρδη το 1864 και μετά το θάνατό του έγινε ευρέως γνωστή η αποξένωσή τους, καθώς η Παυλίνα Θηρεσία είχε εξαιρεθεί από τη διαθήκη του. Πέρασε τα τελευταία χρόνια της ζωής της στην Ελβετία και ήταν πολύ δημοφιλής για την καλοσύνη και την αφοσίωσή της στη βοήθεια προς τους απόρους. 

Πέθανε σε ηλικία 72 ετών στη Στουτγάρδη στις 10 Μαρτίου 1873 και ενταφιάστηκε στο Λούντβιχσμπουργκ. Μετά το θάνατό της ο λαός της Βυρτεμβέργης έδωσε το όνομά της σε πολλά μέρη και δρόμους της Στουτγάρδης, του Έσσλινγκεν και του Φρίολτσχαϊμ.

## Οικογένεια
Παντρεύτηκε το Γουλιέλμο Α΄ της Βυρτεμβέργης. Μαζί απέκτησαν τρία παιδιά:
*Αικατερίνη (1821 - 1898), παντρεύτηκε το Φρειδερίκο της Βυρτεμβέργης, στρατηγό. Απέκτησαν 1 παιδί.
**Γουλιέλμος Β΄ (1848 - 1921), τελευταίος Βασιλιάς της Βυρτεμβέργης.
*Κάρολος Α΄ (1823 - 1891), Βασιλιάς της Βυρτεμβέργης, παντρεύτηκε την Όλγα Νικολάγιεβνα της Ρωσίας, κόρη του Νικολάου Α΄ της Ρωσίας. Δεν απέκτησαν παιδιά. 
*Αυγούστα (1826 - 1898), παντρεύτηκε το Χέρμανν της Σαξονίας-Βαϊμάρης-Άιζεναχ. Απέκτησαν 6 παιδιά.

Πέθανε στις 10 Μαρτίου 1873 στη Στουτγάρδη σε ηλικία 72 ετών. Είναι θαμμένη στο Κάστρο Λούντβιχσμπουργκ.

## Τίτλοι
*4 Σεπτεμβρίου 1800 - 26 Δεκεμβρίου 1805: *Η Γαληνοτάτη Υψηλότητα* Δούκισσα Παυλίνα Θηρεσία της Βυρτεμβέργης
*26 Δεκεμβρίου 1805 - 15 Απριλίου 1820: *Η Βασιλική Υψηλότητα* Δούκισσα Παυλίνα Θηρεσία της Βυρτεμβέργης
*15 Απριλίου 1820 - 25 Ιουνίου 1864: *Η Μεγαλειότητα Της* Η Βασίλισσα της Βυρτεμβέργης
*25 Ιουνίου 1864 - 10 Μαρτίου 1873: *Η Μεγαλειότητα Της* Η Χήρα Βασίλισσα της Βυρτεμβέργης

## Πρόγονοι

## Βιβλιογραφία
* *The New International Encyclopedia*. Daniel Coit Gilman, Harry Thurston Peck, and Frank Moore Colby (eds). New York: Dodd, Mead, and Company. 1909.
* Sophie of Württemberg. *A Stranger in The Hague: The Letters of Queen Sophie of the Netherlands to Lady Malet, 1842-1877.* S.W. Jackson and Hella Haasse (eds.). Duke University Press. 1989.

## Παραπομπές σε πηγές


Κατηγορία:Οίκος της Βυρτεμβέργης
Κατηγορία:Γερμανοί ευγενείς
Κατηγορία:Βασίλισσες της Βυρτεμβέργης
Κατηγορία:Δούκισσες της Βυρτεμβέργης
Κατηγορία:Βασιλομήτωρ
Τερουάρ

[δεξιά|μικρογραφία|200x200εσ| Απότομη πλαγιά, έδαφος και επιρροή του ποταμού [Μοζέλλας (ποταμός)|Μοζέλλας αποτελούν μοναδικά στοιχεία του τερουάρ αυτής της αμπελουργικής περιοχής. ]]

Το **τερουάρ **(γαλ.  από terre - γή) είναι ένα σύνολο εδαφοκλιματικών παραγόντων και ειδικών χαρακτηριστικών της περιοχής (ανάγλυφο, ρόδο των ανέμων, παρουσία υδάτων, δασών, ηλιακής ακτινοβολίας, χλωρίδας και πανίδας) που καθορίζει τα χαρακτηριστικά ποικιλίας των γεωργικών προϊόντων, κρασιών, καφέ, τσαγιού, ελαιολάδου, τυριών.

## Στην οινοποιία
200px|thumb|right|Το έδαφος του νοτιοαφρικανικού αμπελώνα Κωνστάντσια

Αρχικά ο όρος "τερουάρ" εμφανίστηκε στην οινοποιία. Σε ευρεία έννοια ως "τερουάρ" εννοείται το σύνολο συνθηκών για συγκεκριμένη περιοχή (παραδοσιακά για τους αμπελώνες χρησιμοποιούν τον όρο "απελλασιόν" - ονομασία γαλ. *appellation d’origine contrôlée*), ενώ σε περιορισμένη έννοια μόνο το έδαφος του αμπελώνα ή της φυτείας. Τα βασικά στοιχεία ενός αμπελουργικού τερουάρ είναι: κλιματικές συνθήκες, είδος εδάφους, ανάγλυφο και άλλα φυτά τα οποία φυτρώνουν γύρο από το τερουάρ.

## Παραπομπές

Κατηγορία:Αμπελουργία
Κατηγορία:Καφές
Κατηγορία:Τσάι
Εθνική Επιτροπή Εμπειρογνωμόνων Δημόσιας Υγείας

Η **Εθνική Επιτροπή Εμπειρογνωμόνων Δημόσιας Υγείας** (ΕΕΕΔΥ) είναι επιτροπή που συγκροτήθηκε στο πλαίσιο του Νόμου Ν. 4675 (ΦΕΚ 54_11-3-2020 τΑ΄) με τίτλο "Πρόληψη, προστασία και προαγωγή της υγείας – ανάπτυξη των υπηρεσιών δημόσιας υγείας και άλλες διατάξεις" (άρθρο 11) ως επιστημονικό, συμβουλευτικό και γνωμοδοτικό όργανο.

## Σύνθεση της ΕΕΕΔΥ

Η ΕΕΕΔΥ απαρτίζεται από είκοσι ένα (21) μέλη με ιδιαίτερο επιστημονικό και κοινωνικό κύρος, ως ακολούθως:

# έναν επιστήμονα με ειδίκευση στην επιδημιολογία,
# έναν επιστήμονα με ειδίκευση στη δημογραφία,
# έναν επιστήμονα με ειδίκευση στον έλεγχο των λοιμωδών νοσημάτων,
# έναν επιστήμονα με ειδίκευση στη διαχείριση των χρόνιων νοσημάτων,
# έναν επιστήμονα με ειδίκευση σε θέματα υγιεινής του περιβάλλοντος,
# έναν επιστήμονα με ειδίκευση στην κοινωνιολογία της υγείας,
# έναν επιστήμονα με ειδίκευση στα οικονομικά της υγείας,
# έναν επιστήμονα με ειδίκευση στη διοίκηση υπηρεσιών υγείας,
# έναν επιστήμονα με ειδίκευση στην πρωτοβάθμια φροντίδα υγείας,
# έναν επιστήμονα με ειδίκευση στη βιοηθική και τη δεοντολογία,
# έναν επιστήμονα με ειδίκευση στην επιστήμη τροφίμων και διατροφής,
# έναν εκπρόσωπο της Ένωσης Ασθενών Ελλάδας,
# έναν εμπειρογνώμονα, που προτείνεται από τον ΕΟΔΥ,
# έναν εμπειρογνώμονα, που προτείνεται από τον ΟΚΑΝΑ,
# έναν εμπειρογνώμονα, που προτείνεται από τον ΚΕΘΕΑ,
# έναν εμπειρογνώμονα, που προτείνεται από τον ΕΟΦ,
# έναν εμπειρογνώμονα, που προτείνεται από το Ινστιτούτο Υγείας του Παιδιού,
# έναν εμπειρογνώμονα, που προτείνεται από το Ινστιτούτο Παστέρ,
# έναν εμπειρογνώμονα, που προτείνεται από τον ΕΟΠΥΥ,
# έναν εμπειρογνώμονα σε θέματα δημόσιας υγείας, που προτείνεται από την Ένωση Περιφερειών Ελλάδος, και
# έναν εμπειρογνώμονα σε θέματα δημόσιας υγείας, που προτείνεται από την Κεντρική Ένωση Δήμων Ελλάδας.

Τα μέλη έχουν τετραετή θητεία που μπορεί να ανανεωθεί μία ακόμη φορά, ενώ τα μέλη 1-11 συνιστούν την Εκτελεστική Επιτροπή της ΕΕΔΥ και το σύνολο των μελών αποτελούν την Ολομέλεια.

## Παραπομπές


Κατηγορία:Υγεία στην Ελλάδα
Ματθίλδη Σοφία του Έττινγκεν-Έττινγκεν και του Έττινγκεν-Σπίλμπεργκ

Η **Ματθίλδη Σοφία** (γερμ. *Mathilde Sophie zu Oettingen-Oettingen und Oettingen-Spielberg*, 9 Φεβρουαρίου 1816 - 20 Ιανουαρίου 1886) του Οίκου του Έττινγκεν ήταν πριγκίπισσα του Έττινγκεν-Έττινγκεν και του Έττινγκεν-Σπίλμπεργκ και με το γάμο της έγινε πριγκίπισσα του Τουρν και Τάξις.

## Βιογραφία
Γεννήθηκε στις 9 Φεβρουαρίου 1816 στο Έττινγκεν και ήταν το δεύτερο παιδί και η πρώτη κόρη του Ιωάννη Αλοΰσιου Γ΄ του Έττινγκεν-Έττινγκεν και του Έττινγκεν-Σπίλμπεργκ και της Αμαλίας Αυγούστας του Βρέντε.

Στις 24 Ιανουαρίου 1839 παντρεύτηκε το Μαξιμιλιανό Κάρολο, 6ο Πρίγκιπα του Τουρν και Τάξις, στο Έττινγκεν. Aπέκτησαν δώδεκα παιδιά:
*τον Όθωνα (1840 - 1876), παντρεύτηκε τη Μαρία ντε Φοντλάιβ-Βερνιέ.
*τον Γεώργιο (1841 - 1874), παντρεύτηκε την Άννα Φρούβερτ.
*τον Παύλο (1843 - 1879), παντρεύτηκε την Ελίζε Κρούιτσερ.
*την Αμαλία (1844 - 1867), παντρεύτηκε τον Όθωνα του Ρέχμπεργκ και Ρότενλεβεν του Χόενρεχμπεργκ.
*τον Ούγο (1845 - 1873).
*τον Γουσταύο (1848 - 1914), παντρεύτηκε την Καρολίνα του Τουρν και Τάξις.
*τον Γουλιέλμο (20 Φεβρουαρίου - 11 Δεκεμβρίου 1849).
*τον Αδόλφο (1850 - 1890), παντρεύτηκε τη Φραντσίσκα Γκριμώ ντ'Ορσαί.
*τον Φραγκίσκο (1852 - 1897), παντρεύτηκε την Τερέζια Γκριμώ ντ'Ορσαί.
*τον Νικόλαο (1853 - 1874).
*τον Αλφρέδο (1856 - 1886).
*την Μαρία Γεωργίνα (1857 - 1909), παντρεύτηκε τον Γουλιέλμο του Βάλντμπουρκ του Τσάιλ και Τράουχμπουργκ.

Πέθανε στις 20 Ιανουαρίου 1886 σε σε ηλικία 69 ετών. Είναι θαμμένη στο Παρεκκλήσι του Αββαείου του Αγίου Εμμαράμου στο Ρέγκενσμπουργκ.

## Τίτλοι
*9 Φεβρουαρίου 1816 – 24 Ιανουαρίου 1839: *Η Γαληνοτάτη Υψηλότητα* Πριγκίπισσα Ματθίλδη Σοφία του Έττινγκεν-Έττινγκεν και του Έττινγκεν-Σπίλμπεργκ
*24 Ιανουαρίου 1839 – 10 Νοεμβρίου 1871: *Η Γαληνοτάτη Υψηλότητα* Η Πριγκίπισσα του Τουρν και Τάξις
*10 Νοεμβρίου 1871 – 20 Ιανουαρίου 1886: *Η Γαληνοτάτη Υψηλότητα* Η Χήρα Πριγκίπισσα του Τουρν και Τάξις

## Παραπομπές


Κατηγορία:Γερμανοί ευγενείς
Κατηγορία:Πριγκίπισσες του Τουρν και Τάξις
Κιζίλτεπε

Το **Κιζίλτεπε** (τουρκικά: *Kiziltepe*, ,  ή *Tell-Ermen*, που σημαίνει «αρμενικός λόφος», ) είναι πόλη και περιοχή της επαρχίας Μαρντίν της Τουρκίας. Με στοιχεία του 2014, η πόλη είχε πληθυσμό 225.888. Οι περισσότεροι κάτοικοί της είναι Κούρδοι, αλλά υπάρχουν και μερικοί Άραβες, Τούρκοι (κυρίως κυβερνητικοί αξιωματούχοι) και Χριστιανοί. 

## Ιστορία
Η πόλη έχει ένα ιστορικό μεγάλο τζαμί, το οποίο χτίστηκε τον 13ο αιώνα από τους Ορτοκίδες. 

Στα τέλη της δεκαετίας του 1980 υπήρχε στην πόλη στρατόπεδο προσφύγων για Κούρδους που διέφευγαν τις διώξεις του καθεστώτος του Σαντάμ Χουσεΐν. 

Η πόλη έγινε επίσης επίκεντρο ταραχών και συγκρούσεων μεταξύ Κούρδων διαδηλωτών και τουρκικής αστυνομίας το 2006. Για τέτοιους λόγους έχει επιβληθεί απαγόρευση κυκλοφορίας στο Κιζίλτεπε στο παρελθόν. 

Με +48,8°C στις 14 Αυγούστου 1993, το Κιζίλτεπε κατέχει το ρεκόρ για την υψηλότερη θερμοκρασία που έχει καταγραφεί ποτέ στην Τουρκία. 

## Παραπομπές


Κατηγορία:Ασιατικές πόλεις της Τουρκίας
Κατηγορία:Κουρδικοί οικισμοί στην Τουρκία
Κατηγορία:Οικισμοί στην Επαρχία του Μαρντίν
Κατηγορία:Ασσυριακές κοινότητες στην Τουρκία
Μαρία Θηρεσία του Τουρν και Τάξις (1794-1874)

Η **Μαρία Θηρεσία** (γερμ. *Maria Theresia von Thurn und Taxis*, 6 Ιουλίου 1794 - 18 Αυγούστου 1874) του Οίκου του Τουρν και Τάξις ήταν πριγκίπισσα του Τουρν και Τάξις και μετέπειτα πριγκίπισσα Εστερχάζυ.

## Βιογραφία
Γεννήθηκε στις 6 Ιουλίου 1794 στο Ρέγκενσμπουργκ και ήταν το τρίτο παιδί και η δεύτερη κόρη του Καρόλου Αλέξανδρου του Τουρν και Τάξις και της Θηρεσίας του Μεκλεμβούργου-Στρέλιτς.

Στις 18 Ιουνίου 1812 παντρεύτηκε τον πρίγκιπα Παλ Άνταλ Εστερχάζυ της Γκαλάντα (πόλη στη Σλοβακία) στο Ρέγκενσμπουργκ. Μαζί απέκτησαν τρία παιδιά:
*τη Μαρία Τερέζια (1813 - 1894), παντρεύτηκε το Μπέντριχ Καρλ Κορίνσκυ, Βαρόνο Λέντσκε.
*την Τερέζια Ρόζα (1815 - 1894), παντρεύτηκε τον Καρλ φον Κάβριανι.
*το Νίκολαους (1817 - 1894), παντρεύτηκε τη Σάρα Φρεντερίκα Κάρολαϊν Τσάιλντ-Βίλλερς. Απέκτησαν 6 παιδιά.

Πέθανε στις 18 Αυγούστου 1874 στο Χύττελντορφ σε ηλικία 80 ετών.

## Τίτλοι
*6 Ιουλίου 1794 – 18 Ιουνίου 1812: *Η Γαληνοτάτη Υψηλότητα* Πριγκίπισσα Μαρία Θηρεσία του Τουρν και Τάξις
*18 Ιουνίου 1812 – 25 Νοεμβρίου 1833: *Η Γαληνοτάτη Υψηλότητα* Η Κληρονομική Πριγκίπισσα Εστερχάζυ της Γκαλάντα
*25 Νοεμβρίου 1833 – 21 Μαΐου 1866: *Η Γαληνοτάτη Υψηλότητα* Η Πριγκίπισσα Εστερχάζυ της Γκαλάντα
*21 Μαΐου 1866 – 18 Αυγούστου 1874: *Η Γαληνοτάτη Υψηλότητα* Η Χήρα Πριγκίπισσα Εστερχάζυ της Γκαλάντα

## Παραπομπές


|- 
! colspan="3" style="background: #ACE777; color: #000000" |Ουγγρική αριστοκρατία

Κατηγορία:Γερμανοί ευγενείς
Κατηγορία:Πριγκίπισσες του Τουρν και Τάξις
Τόρμπαλι

Το **Τόρμπαλι** (τουρκ. *Torbalı*) είναι δήμος της επαρχίας Σμύρνης στην Τουρκία. 

Μια αρχαία Ιωνική πόλη, η Μητρόπολη, ήταν χτισμένη στην περιοχή. Ήταν διάσημη για το κρασί και τους θρησκευτικούς της χώρους, και είχε τρία μαρμάρινα ιερά αφιερωμένα στον Ρωμαίο αυτοκράτορα Αύγουστο και το θετό του γιο Γερμανικό, σε ένα αρχαίο θέατρο που κυριαρχεί στην κοιλάδα. 

Έργα τέχνης που βρέθηκαν κατά τη διάρκεια ανασκαφών εκτίθενται σήμερα στα μουσεία της Σμύρνης και της Εφέσου. Στην πόλη υπάρχουν επίσης τα ερείπια αρχαίου λιμανιού και συγκροτήματα διακοπών, και βρίσκεται κοντά σε ένα εξαιρετικό πευκοδάσος. 

## Παραπομπές


Κατηγορία:Ασιατικές πόλεις της Τουρκίας
Μαρία Σοφία του Τουρν και Τάξις

Η **Μαρία Σοφία** (γερμ. *Maria Sophia von Thurn und Taxis*, 4 Μαρτίου 1800 - 20 Δεκεμβρίου 1870) του Οίκου του Τουρν και Τάξις ήταν πριγκίπισσα του Τουρν και Τάξις και μετέπειτα δούκισσα της Βυρτεμβέργης.

## Βιογραφία
Η *Μαρία Σοφία Δωροθέα Καρολίνα* γεννήθηκε στις 4 Μαρτίου 1800 στο Ρέγκενσμπουργκ και ήταν το πέμπτο παιδί και η τέταρτη κόρη του Καρόλου Αλέξανδρου του Τουρν και Τάξις και της Θηρεσίας του Μεκλεμβούργου-Στρέλιτς.

Στις 17 Απριλίου 1827 παντρεύτηκε τον Παύλο Γουλιέλμο της Βυρτεμβέργης στo Ρέγκενσμπουργκ. Απέκτησαν ένα παιδί:
*το Μαξιμιλιανό (1828 - 1888), παντρεύτηκε την Ερμίνα του Σάουμπουργκ-Λίππε. Δεν απέκτησαν παιδιά.

Η Μαρία Σοφία και Παύλος Γουλιέλμος χώρισαν στις 2 Μαΐου 1835. Μετά το διαζύγιό της, η Μαρία Σοφία απέκτησε το Παλάτι της Βυρτεμβέργης, όπου έζησε εκεί μέχρι τον θάνατό της.

Πέθανε στις 20 Δεκεμβρίου 1870 στο Ρέγκενσμπουργκ σε ηλικία 70 ετών. Ενταφιάστηκε στο Παλάτι του Λούντβιχσμπουργκ.

## Τίτλοι
*4 Μαρτίου 1800 – 17 Απριλίου 1827: *Η Γαληνοτάτη Υψηλότητα* Πριγκίπισσα Μαρία Σοφία του Τουρν και Τάξις
*17 Απριλίου 1827 – 20 Δεκεμβρίου 1870: *Η Βασιλική Υψηλότητα* Δούκισσα Μαρία Σοφία της Βυρτεμβέργης, Πριγκίπισσα του Τουρν και Τάξις

## Παραπομπές
* Photograph of Princess Maria Sophia of Thurn and Taxis
* ''Sophie Prinzessin von Thurn und Taxis'', Genealogics ~ Leo van de Pas and now Ian Fettes
* ''Maria Sophia Dorothea von Thurn und Taxis, Prinzessin von Württemberg'', geni.com
* ''Photograph of Princess Maria Sophia of Thurn and Taxis'', royaltyguide.nl.
* ''Prinzessinnen von Thurn und Taxis'', geneall.net
* ''Thurn und Taxis'', angelfire.com
* ''Thurn und Taxis'' , royaltyguide.nl


Κατηγορία:Γερμανοί ευγενείς
Κατηγορία:Πριγκίπισσες του Τουρν και Τάξις
Κατηγορία:Δούκισσες της Βυρτεμβέργης
Μάρκος Αντώνιος ο ρήτορας

Ο **Μάρκος Αντώνιος** (143-87 π.Χ.) ήταν Ρωμαίος πολιτικός της οικογένειας των Αντωνίων και ένας από τους πιο διακεκριμένους Ρωμαίους ρήτορες της εποχής του. Ήταν επίσης παππούς του διάσημου στρατηγού, Μάρκου Αντώνιου. 

## Καριέρα
Το *[[Cursus honorum]]* του ξεκινά με την εκλογή του ως *questor* το 113 π.Χ. και ένα περιστατικό που αφορούσε τις Εστιάδες, και το 102 εξελέγη πραίτορας με εξουσίες ανθύπατου για την Ρωμαϊκή επαρχία της Κιλικίας. Κατά τη διάρκεια της θητείας του, ο Μάρκος Αντώνιος πολέμησε τους πειρατές με τέτοια επιτυχία, ώστε η Σύγκλητος ψήφισε ναυτικό θρίαμβο προς τιμήν του. Στη συνέχεια εξελέγη ύπατος το 99, μαζί με τον Aulus Postumius Albinus, και το 97 εξελέγη κήνσορας. Διετέλεσε διοικητής στον «Κοινωνικό Πόλεμο» το 90. Κατά τη διάρκεια του εμφυλίου πολέμου μεταξύ του Γάιου Μαρίου και του Λούκιου Κορνήλιου Σύλλα, ο Μάρκος Αντώνιος υποστήριξε τον τελευταίο. Αυτό του κόστισε τη ζωή του. Ο Γάιος Μάριος και ο Λούκιος Κορνήλιος Κίννας τον εκτέλεσαν όταν επανακατέλαβαν την Ρώμη το 87 π.Χ. 

Καθ'όλη τη διάρκεια της πολιτικής σταδιοδρομίας του, ο Μάρκος Αντώνιος συνέχισε να εμφανίζεται ως υπερασπιστής ή κατήγορος στα ρωμαϊκά δικαστήρια. Η σύγχρονη φήμη του σχετικά με την ευγλωττία του προέρχεται από αναφορές του Κικέρωνα, καθώς καμία από τις ομιλίες του δεν σώζεται. Είναι ένας από τους κύριους ομιλητές στο έργο του Κικέρωνα *De Oratore*. 

## Οικογένεια
Ο πατέρας του ονομαζόταν Γάιος Αντώνιος. 

Είχε μια κόρη, την Αντωνία, και δύο γιους, τον Μάρκο Αντώνιο Κρητικό και τον Γάιο Αντώνιο Υβρίδα. Ο Μάρκος Αντώνιος Κρητικός ήταν ο πατέρας του Μάρκου Αντώνιου. 

Το 100 π.Χ. ο Μάρκος Αντώνιος κέρδισε έναν θρίαμβο, επειδή είχε πολεμήσει με επιτυχία εναντίον των πειρατών της Κιλικίας. Λίγο καιρό αργότερα, η κόρη του, η Αντωνία, απήχθη από πειρατές από την έπαυλή του κοντά στο Misenum και απελευθερώθηκε μόνο μετά την καταβολή υψηλών λύτρων. 

## Θάνατος
Στη βιογραφία του Γάιου Μάριου στους *Βίους Παράλληλους* του Πλουτάρχου, περιγράφεται ότι ο Μάρκος Αντώνιος πήγε να επισκεφθεί έναν ταπεινό πληβείο, ο οποίος, για να κάνει τον διακεκριμένο επισκέπτη του να νιώσει σαν στο σπίτι του, έστειλε έναν σκλάβο σε έναν κοντινό πανδοχείο για να πάρει λίγο κρασί. Όταν ο ξενοδόχος ρώτησε γιατί αγόραζε ένα τόσο ακριβό κρασί, ο σκλάβος είπε με αφέλεια στον ξενοδόχο ότι ο Μάρκος Αντώνιος επισκέπτονταν το σπίτι του κυρίου του. Όταν ο σκλάβος έφυγε, αυτός ο ξενοδόχος το είπε στον Μάριο. 

Λέγεται ότι όταν το άκουσε ο Μάριος ενώ έτρωγε, χτύπησε τα χέρια του με χαρά και σχεδόν πήγε στο σπίτι ο ίδιος, ωστόσο έστειλε τον Άννιο με μια ομάδα ανδρών για να φέρει πίσω το κεφάλι του Μάρκου Αντωνίου. Όταν οι άντρες έφτασαν στο σπίτι, ο Άννιος περίμενε έξω, ενώ οι ένοπλοί του μπήκαν μέσα. Όταν βρήκαν τον Μάρκο Αντώνιο, αυτός άρχισε να ικετεύει για την ζωή του και οι ένοπλοι τον βρήκαν τόσο μαγευτικό και χαρισματικό που έσκυψαν τα κεφάλια τους και έβαλαν τα κλάματα. Τελικά ο Άννιος μπήκε στο δωμάτιο και, βρίζοντας τους άντρες του, έκοψε ο ίδιος το κεφάλι του ρήτορα. 

## Παραπομπές


Κατηγορία:Εκτελεσθέντες Αρχαίοι Ρωμαίοι
Κατηγορία:Ρωμαίοι ύπατοι του 1ου αιώνα π.Χ.
Έμμα του Άνχαλτ-Μπέρνμπουργκ-Σάουμπουργκ-Χόιμ

Η **Έμμα** (γερμ. *Emma von Anhalt-Bernburg-Schaumburg-Hoym*, 20 Μαΐου 1802 - 1 Αυγούστου 1858) του Οίκου των Ασκάνια ήταν πριγκίπισσα του Άνχαλτ-Μπέρνμπουργκ-Σάουμπουργκ-Χόυμ και μετέπειτα πριγκίπισσα του Βάλντεκ και Πύρμοντ.

## Βιογραφία
Γεννήθηκε στις 20 Μαΐου 1802 στο Κάστρο Σάουμπουργκ και ήταν το τρίτο παιδί και κόρη του Βίκτωρα Β΄ του Άνχαλτ-Μπέρνμπουργκ-Σάουμπουργκ-Χόυμ και της Αμαλίας, κόρης του Καρόλου Χριστιανού του Νάσσαου-Βάιλμπουργκ.

## Οικογένεια
Στις 26 Ιουνίου 1823 παντρεύτηκε το Γεώργιο Β΄ του Βάλντεκ και Πύρμοντ, στο Κάστρο Σάουμπουργκ. Απέκτησαν πέντε παιδιά:
*την *Αυγούστα* Αμαλία Ίντα (1824 - 1893), παντρεύτηκε τον Αλφρέδο του Στόλμπεργκ-Στόλμπεργκ. Απέκτησαν 7 παιδιά.
*τον *Ιωσήφ* Φρειδερίκο Ερρίκο (1825 - 1829).
*την Ερμίνα (1827 - 1910), παντρεύτηκε τον Αδόλφο Γεώργιο του Σάουμπουργκ-Λίππε. Απέκτησαν 8 παιδιά.
*το Γεώργιο Βίκτωρα (1831 - 1893), νυμφεύτηκε (1) την Ελένη του Νάσσαου και απέκτησαν 7 παιδιά, και (2) τη Λουίζα του Σλέσβιχ-Χόλσταϊν-Σόντερμπουργκ-Γκλύξμπουργκ και απέκτησαν 1 παιδί.
*το *Βαλράδο* Μέλανδρο (1833 - 1867).

Μετά το τέλος του συζύγου της, έγινε αντιβασίλισσα του Πριγκιπάτου, καθώς ο γιος τους, Γεώργιος Βίκτωρ, ήταν ανήλικος. Μεταξύ των πρώτων ενεργειών της ήταν η μεταρρύθμιση του Ομοσπονδιακού Στρατιωτικού Σώματος του Βάλντεκ, που πραγματοποιήθηκε το 1845 από Πρώσους αξιωματικούς. 

Η αντιβασιλεία της Έμμα έχει χαρακτηριστεί ως μια σημαντική φάση στην ιστορία του Βάλντεκ, με μια πλήρη αναθεώρηση της οργάνωσης του κράτους.

Απεβίωσε την 1η Αυγούστου 1858 στο Πύρμοντ, σε ηλικία 56 ετών.

## Τίτλοι
*20 Μαΐου 1802 - 26 Ιουνίου 1823: Πριγκίπισσα Έμμα του Άνχαλτ-Μπέρνμπουργκ-Σάουμπουργκ-Χόυμ
*26 Ιουνίου 1823 - 15 Μαΐου 1845: *Η Γαληνοτάτη Υψηλότητα* Η Πριγκίπισσα του Βάλντεκ και Πύρμοντ
*15 Μαΐου 1845 - 1 Αυγούστου 1858: *Η Γαληνοτάτη Υψηλότητα* Η Χήρα Πριγκίπισσα του Βάλντεκ και Πύρμοντ

## Παραπομπές


## Πηγές
* *Das Fürstenthum Waldeck-Pyrmont seit 1848*, in: *Unsere Zeit*, F. A. Brockhaus, Leipzig 1862, p.&nbsp;681 ff Online
* A. Rauch, *Parlamentarisches Taschenbuch enthaltend die Verfassung ...*, Erlangen, 1849, ()
* ''WOMEN IN POWER 1840-1870: 1845-52 Regent Dowager Princess Emma von Anhalt-Bernburg-Schaumburg-Hoym of Waldeck-Pyrmont.'' In: *Worldwide Guide to Women in Leadership.*

## Εξωτερικοί σύνδεσμοι
* 

|-

Κατηγορία:Οίκος των Ασκάνια
Κατηγορία:Γερμανοί ευγενείς
Κατηγορία:Πριγκίπισσες του Βάλντεκ και Πύρμοντ
Κλάδεος Ηλείας

*Για τον συνώνυμο ποταμό δείτε το λήμμα: [[Κλάδεος]]*

Ο **Κλάδεος** ή **Κλαδέος** είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 121 μέτρων.

## Γεωγραφία - ιστορία
Ο Κλάδεος βρίσκεται στο κέντρο του νομού, στις ανατολικές όχθες του ομώνυμου ποταμού Κλάδεου που καταλήγει νοτιότερα στον Αλφειό. Απέχει 5 χλμ. Β.-ΒΑ. από την Αρχαία Ολυμπία (έδρα του δήμου) και 21 χλμ. Α. από τον Πύργο, ενώ νότια του χωριού περνάει η ΕΟ Ολυμπίας - Πύργου. Στην περιοχή έχουν βρεθεί ακέραια αγγεία από ταφικά σύνολα ή νεκροταφεία της Ύστερης Εποχής του Χαλκού. Η παλιά ονομασία του, από την εποχή της τουρκοκρατίας είναι *Στραβοκέφαλον* και έτσι αναφέρεται επίσημα το 1835 να προσαρτάται στον τότε δήμο Πίσσης. Το 1933 με το ΦΕΚ 179Α - 05/07/1933 μετονομάστηκε σε *Κλαδέον* και το 1940 διορθώθηκε σε Κλάδεος. Σύμφωνα με το Σχέδιο Καλλικράτης αποτελεί την τοπική κοινότητα Κλαδέου που υπάγεται στη δημοτική ενότητα Αρχαίας Ολυμπίας του Δήμου Αρχαίας Ολυμπίας και σύμφωνα με την απογραφή 2011 έχει πληθυσμό 154 κατοίκους.

## Εξωτερικοί σύνδεσμοι

* "Η ιστορία της Ηλείας μέσα από τα μνημεία της", σελ 18 του slide

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Κοσκινάς Ηλείας

*Για συνώνυμους οικισμούς στην Ελλάδα δείτε το λήμμα: [[Κοσκινάς (αποσαφήνιση)]]*
Ο **Κοσκινάς**  είναι πεδινό χωριό της Ηλείας στην Περιφερειακή Ενότητα Ηλείας**** σε υψόμετρο 58 μέτρα.

## Γεωγραφία - Ιστορία
Ο Κοσκινάς βρίσκεται στο κέντρο του νομού σε απόσταση 1,5 χλμ. την Αρχαία Ολυμπία (έδρα του δήμου) και 18 χλμ. Α. από τον Πύργο, ενώ στη βόρεια μεριά του χωριού περνάει η ΕΟ Ολυμπίας - Πύργου. Το χωριό είναι κτισμένο ανάμεσα σε λόφους και κατοικείται από την εποχή της τουρκοκρατίας. Σύμφωνα με μια άποψη η ονομασία του προέρχεται από τη λέξη "κόσκινο" γιατί μοιάζει με αυτό από ψηλά, μοιάζει με κόσκινο, ενώ με άλλη από κάποιον ονομαστό στην περιοχή τεχνίτη που κατασκεύαζε και πουλούσε κόσκινα. Οι πρώτοι κάτοικοί του προέρχονται από τη Βυτίνα, τα Μαγούλιανα και την Κορφοξυλιά Αρκαδίας οι οποίοι αρχικά εγκαταστάθηκαν στην τοποθεσία "Καζάνι" (στο ψηλότερο σημείο του σημερινού χωριού) και ασχολήθηκαν με την υλοτομία και κτηνοτροφία. Αργότερα μετακινήθηκαν χαμηλότερα και ασχολήθηκαν κυρίως με την καλλιέργεια σταφίδας και ελιών. Αρκετοί δουλεύουν στον δημόσιο τομέα και τον τουρισμό.

## Διοικητικά
Ως ξεχωριστός οικισμός αναφέρεται επίσημα το 1835 στο ΦΕΚ 50Α - 25/07/1879 να προσαρτάται στον τότε δήμο Ολυμπίων. Το 1912 με το ΦΕΚ 256Α - 28/08/1912 ορίστηκε έδρα της νεοϊδρυθείσας ομώνυμης κοινότητας. Σύμφωνα με το Σχέδιο Καλλικράτης, μαζί με τον Φαναρά, αποτελούν την τοπική κοινότητα Κοσκινά που υπάγεται στη δημοτική ενότητα Αρχαίας Ολυμπίας του Δήμου Αρχαίας Ολυμπίας και σύμφωνα με την απογραφή 2011 ως κοινότητα έχει πληθυσμό 284 κατοίκους ενώ ως οικισμός 184.
*

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Πλέι-Οφ NBA 1968

Τα **πλέι-οφ του 1968** ήταν το τουρνουά που ακολούθησε την ολοκλήρωση της κανονικής περιόδου στη σεζόν 1967-68 του **[[NBA]]**. Το τουρνουά ολοκληρώθηκε με τους Μπόστον Σέλτικς να κερδίζουν τους Λος Άντζελες Λέικερς με 4-2 νίκες στους τελικούς της διοργάνωσης και να κατακτούν το τρόπαιο του πρωταθλητή. 

Αυτός ήταν ο δέκατος τίτλος στην ιστορία των Σέλτικς και ο πρώτος χωρίς τον Ρεντ Άουερμπαχ ως πρώτο προπονητή (τον αντικατέστησε ο Μπιλ Ράσελ πριν την έναρξη της σεζόν 1966-67). Για να φτάσουν οι Σέλτικς στη διεκδίκηση του πρωταθλήματος, χρειάστηκε να ανατρέψουν την κατάσταση ενάντια στους Φιλαδέλφεια 76ερς στους τελικούς της Ανατολικής κατηγορίας, όταν και έμειναν πίσω στη σειρά με 3-1. Πέτυχαν τρεις συνεχόμενες νίκες και πήραν την πρόκριση για τους τελικούς της διοργάνωσης.

## Προκριθείσες ομάδες

;Δυτική κατηγορία

;Ανατολική κατηγορία

## Πίνακας αποτελεσμάτων

## Ημιτελικοί κατηγοριών
### Ημιτελικοί Δυτικής κατηγορίας
(1) Σαιντ Λούις Χοκς vs. (3) **[[Σαν Φρανσίσκο Ουόριορς]]**:

(2) **[[Λος Άντζελες Λέικερς]]** vs. (4) Σικάγο Μπουλς:

### Ημιτελικοί Ανατολικής κατηγορίας
(1) **[[Φιλαδέλφεια 76ερς]]** vs. (3) Νιου Γιορκ Νικς:

(2) **[[Μπόστον Σέλτικς]]** vs. (4) Ντιτρόιτ Πίστονς:

## Τελικοί κατηγοριών
### Τελικοί Δυτικής κατηγορίας
(2) **[[Λος Άντζελες Λέικερς]]** vs. (3) Σαν Φρανσίσκο Ουόριορς:

### Τελικοί Ανατολικής κατηγορίας
(1) Φιλαδέλφεια 76ερς vs. (2) **[[Μπόστον Σέλτικς]]**:

## Τελικοί NBA
(Α2) **[[Μπόστον Σέλτικς]]** vs. (Δ2) Λος Άντζελες Λέικερς:

## Εξωτερικοί σύνδεσμοι
* 1968 NBA Playoffs στο Basketball-Reference

1968
Πλει-Οφ
DS 3 Crossback

Το **DS 3 Crossback** είναι ένα 5-πορτο κόμπακτ πολυτελές crossover SUV αυτοκίνητο της γαλλικής αυτοκινητοβιομηχανίας DS Automobiles, που είναι η πολυτελής θυγατρική της επίσης γαλλικής Citroën. Το μοντέλο αποκαλύφθηκε για πρώτη φορά στις 13 Σεπτεμβρίου 2018 και παρουσιάστηκε στο κοινό στο 88ο Σαλόνι Αυτοκινήτου του Παρισιού τον Οκτώβριο του 2018, ενώ η μαζική παραγωγή του ξεκίνησε τον Δεκέμβριο του 2018. Το συγκεκριμένο SUV αντικατέστησε το μικρότερο και 3-πορτο hatchback Citroën DS3 και είναι το πρώτο μοντέλο που βασίστηκε στην πλατφόρμα «PSA EMP1 platform» του τότε Ομίλου PSA. 

## Κινητήρες

Οι επιλογές του μοντέλου περιλαμβάνουν έναν κινητήρα βενζίνης, έναν κινητήρα ντίζελ και έναν ηλεκτροκινητήρα. Η πλήρως ηλεκτροκίνητη εκδοχή ονομάζεται **DS 3 Crossback E-Tense** και παράγεται από τον Μάρτιο του 2019. Τον Ιανουάριο του 2020, οι μηνιαίες πωλήσεις της ηλεκτρικής εκδοχής ήταν πάνω από 700 αντίτυπα.

## Τεχνικά στοιχεία

## Αναφορές


## Εξωτερικοί σύνδεσμοι

* Η επίσημη Ελληνική ιστοσελίδα του DS 3 Crossback

Κατηγορία:Μοντέλα DS
Κατηγορία:Αυτοκίνητα SUV
Κατηγορία:Αυτοκίνητα πολυτελείας
Κατηγορία:Γαλλικά αυτοκίνητα
Φαναράς Ηλείας

Ο **Φαναράς** είναι πεδινός οικισμός της Ηλείας στην Περιφερειακή Ενότητα Ηλείας σε υψόμετρο 53 μέτρα, ο οποίος βρίσκεται στο κέντρο του νομού ανάμεσα στην Αρχαία Ολυμπία (Β.) και τον Κοσκινά (Ν.). Ως ξεχωριστός οικισμός αναφέρεται επίσημα το 1991 να απογράφεται στην τότε κοινότητα Κοσκινά. Σύμφωνα με το Σχέδιο Καλλικράτης, μαζί με τον Κοσκινά, αποτελούν την τοπική κοινότητα Κοσκινά που υπάγεται στη δημοτική ενότητα Αρχαίας Ολυμπίας του Δήμου Αρχαίας Ολυμπίας και σύμφωνα με την απογραφή 2011 έχει πληθυσμό 64 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Βασίλης Δημητρίου (εικονογράφος)

Ο **Βασίλης Δημητρίου** (Κυψέλη, Αθήνα, 1935 – 6 Σεπτεμβρίου 2020) ήταν Έλληνας εικονογράφος και επιγραφοποιός. Συνέδεσε το όνομά του με τον ελληνικό κινηματογράφο, καθώς επί δεκαετίες σχεδίαζε ο ίδιος, χρησιμοποιώντας παραδοσιακά μέσα, τις μεγάλου μεγέθους χειροποίητες αφίσες με εικόνες των πρωταγωνιστών, οι οποίες αναρτώνταν στις κεντρικές εισόδους των σινεμά.

## Παραπομπές


Κατηγορία:Έλληνες εικονογράφοι
Αθανάσιος Μεγακλής

Ο **Αθανάσιος** (Μεγακλής) ήταν Έλληνας Ορθόδοξος κληρικός, Μητροπολίτης του Πατριαρχείου Κωνσταντινουπόλεως.

## Βιογραφία
Γεννήθηκε στην Αδριανούπολη το 1848 με το κοσμικό όνομα Μεγακλής. Το 1866 άρχισε να σπουδάζει στην Θεολογική Σχολή της Χάλκης, όπου τέθηκε υπό την προστασία του Μητροπολίτη Διδυμοτείχου Διονυσίου. Αποφοίτησε από την Σχολή το 1871, έχοντας προηγουμένως χειροτονηθεί διάκονος. Εργάστηκε ως γραμματέας πρωτοκόλλου στο Πατριαρχείο (1871-1873), γενικός γραμματέας της Ιεράς Συνόδου (Φεβρουάριος 1876-1878) και Μέγας Πρωτοσύγκελλος (Νοέμβριος 1878-1882).

Τον Αύγουστο του 1882 εξελέγη Μητροπολίτης Σισανίου και Σιατίστης και χειροτονήθηκε στις 8 Σεπτεμβρίου 1882 στον Πατριαρχικό Ναό του Αγίου Γεωργίου στο Φανάρι από τον Πατριάρχη Ιωακείμ Γ΄. Στα Σιάτιστα ανέπτυξε ευρεία εκπαιδευτική δραστηριότητα και ίδρυσε εξατάξιο γυμνάσιο. Ήρθε σε ρήξη με μεγάλο μέρος της τοπικής κοινωνίας για τον τρόπο διοίκησης του Τραμπαντζείου Γυμνασίου.

Στις 4 Μαΐου 1893 εξελέγη Μητροπολίτης Θεσσαλονίκης και στις 18 Οκτωβρίου 1903 Μητροπολίτης Κυζίκου.

Πέθανε στην Κωνσταντινούπολη στις 4 Μαΐου 1909. Ένας δρόμος στη Σιάτιστα έχει πάρει το όνομά του.

## Παραπομπές


## Πηγές
*  

Κατηγορία:Μητροπολίτες Κυζίκου
Κατηγορία:Απόφοιτοι της Ιεράς Θεολογικής Σχολής της Χάλκης
Κατηγορία:Μητροπολίτες Σισανίου και Σιατίστης
Κατηγορία:Μητροπολίτες Θεσσαλονίκης
Κατηγορία:Αρχιγραμματείς της Αγίας και Ιεράς Συνόδου του Οικουμενικού Πατριαρχείου
Ίντα του Βάλντεκ και Πύρμοντ

Η **Ίντα** (γερμ. *Ida zu Waldeck und Pyrmont*, 26 Σεπτεμβρίου 1796 - 12 Απριλίου 1869) του Οίκου του Βάλντεκ ήταν πριγκίπισσα του Βάλντεκ και Πύρμοντ και μετέπειτα πριγκίπισσα του Σάουμπουργκ-Λίππε.

## Βιογραφία
Η *Ίντα Καρολίνα Λουίζα* γεννήθηκε στις 26 Σεπτεμβρίου 1796 στο Ρόντεν και ήταν το όγδοο παιδί και η τρίτη κόρη του Γεωργίου Α΄ του Βάλντεκ και Πύρμοντ και της Αυγούστας, κόρης του Αυγούστου Β΄ του Σβάρτσμπουργκ-Ζόντερσχαουζεν.

Στις 23 Ιουνίου 1816 παντρεύτηκε το Γεώργιο Γουλιέλμο του Σάουμπουργκ-Λίππε στο Άρολσεν. Απέκτησαν εννέα παιδιά:
*τον Αδόλφο Α΄ (1817 - 1893), νυμφεύτηκε την Ερμίνα του Βάλντεκ και Πύρμοντ. Απέκτησαν 8 παιδιά.
*τη *Ματθίλδη* Αυγούστα Βιλελμίνη Καρολίνα (1818 - 1891), παντρεύτηκε τον Ευγένιο της Βυρτεμβέργης. Απέκτησαν 3 παιδιά.
*την Αδελαΐδα (1821 - 1899), παντρεύτηκε το Φρειδερίκο του Σλέσβιχ-Χόλσταϊν-Σόντερμπουργκ-Γκλύξμπουργκ. Απέκτησαν 5 παιδιά.
*τον Ερνέστο (1822 - 1831).
*την *Ίντα* Μαρία Αυγούστα Φρειδερίκη (1824 - 1894).
*την Έμμα (1827 - 1828).
*το Γουλιέλμο (1834 - 1906), νυμφεύτηκε τη Ματθίλδη του Άνχαλτ-Ντέσαου. Απέκτησαν 8 παιδιά.
*τον *Χέρμαν* Όθωνα (31 Οκτωβρίου - 23 Δεκεμβρίου 1839).
*την *Ελισάβετ* Βιλελμίνη Αυγούστα Μαρία (1841 - 1926), παντρεύτηκε το Γουλιέλμο του Χάναου και Χόροβιτς. Δεν απέκτησαν παιδιά.

Απεβίωσε στις 12 Απριλίου 1869 στο Μαντόν σε ηλικία 72 ετών.

## Τίτλοι
*26 Σεπτεμβρίου 1796 – 23 Ιουνίου 1816: *Η Γαληνοτάτη Υψηλότητα* Πριγκίπισσα Ίντα του Βάλντεκ και Πύρμοντ
*23 Ιουνίου 1816 – 21 Νοεμβρίου 1860: *Η Γαληνοτάτη Υψηλότητα* Η Πριγκίπισσα του Σάουμπουργκ-Λίππε
*21 Νοεμβρίου 1860 – 12 Απριλίου 1869: *Η Γαληνοτάτη Υψηλότητα* Η Χήρα Πριγκίπισσα του Σάουμπουργκ-Λίππε

## Παραπομπές


## Εξωτερικοί σύνδεσμοι
* St Martin's Church in Stadthagen  
* Profile on Geneall.net 
* Profile on Thepeerage.com 
* Genealogy of George Wilhelm 

Κατηγορία:Οίκος του Βάλντεκ και Πύρμοντ
Κατηγορία:Πριγκίπισσες του Βάλντεκ και Πύρμοντ
Κατηγορία:Πριγκίπισσες της Γερμανίας
Κατηγορία:Πριγκίπισσες του Σάουμπουργκ-Λίππε
Βιταμίνη Α

thumb|250px|Διάφορες μορφές της βιταμίνης Α (εστέρας, ρετινόλη, ρετινάλη, ρετινοϊκό οξύ).
H **βιταμίνη Α** είναι ομάδα ακόρεστων λιποδιαλυτών θρεπτικών οργανικών ενώσεων που περιλαμβάνουν τις ρετινόλη, ρετινάλη και πολλές καροτενοειδείς προβιταμίνες Α (κυρίως το βήτα-καροτένιο). Η βιταμίνη Α έχει πολλές λειτουργίες: είναι σημαντική για την ανάπτυξη, για τη διατήρηση του ανοσοποιητικού συστήματος και την καλή όραση. Η βιταμίνη Α απαιτείται από τον αμφιβληστροειδή του οφθαλμού με τη μορφή ρετινάλης, η οποία συνδυάζεται με την πρωτεΐνη οψίνη για να σχηματίσει τη ροδοψίνη, το μόριο που απορροφά το φως απαραίτητο τόσο για χαμηλό φως (νυχτερινή όραση) όσο και για έγχρωμη όραση. Η βιταμίνη Α έχει επίσης ένα πολύ διαφορετικό ρόλο ως ρετινοϊκό οξύ (μια μη αναστρέψιμη οξειδωμένη μορφή ρετινόλης), το οποίο είναι σημαντικός παράγοντας που μοιάζει με ορμόνη για τα επιθηλιακά και άλλα κύτταρα.

Σε τρόφιμα ζωικής προέλευσης, η κύρια μορφή της βιταμίνης Α είναι ένας εστέρας, κυρίως το παλμιτικό ρετινύλιο, ο οποίος μετατρέπεται σε ρετινόλη (χημικά αλκοόλη) στο λεπτό έντερο. Η ρετινόλη είναι η μορφή αποθήκευσης της βιταμίνης και μπορεί να μετατραπεί σε και από την οπτικά ενεργή μορφή αλδεΰδης, ρετινάλη.

Όλες οι μορφές βιταμίνης Α έχουν δακτύλιο β-ιονόνης στον οποίο είναι συνδεδεμένη μια αλυσίδα ισοπρενοειδούς, που ονομάζεται ρετινυλική ομάδα. Και τα δύο δομικά χαρακτηριστικά είναι απαραίτητα για τη δραστηριότητα των βιταμινών. Η πορτοκαλί χρωστική ουσία των καρότων (β-καροτένιο) μπορεί να αναπαρασταθεί ως δύο συνδεδεμένες ομάδες ρετινυλίου, οι οποίες χρησιμοποιούνται στο σώμα για να συμβάλουν στα επίπεδα της βιταμίνης Α. Το άλφα-καροτένιο και το γάμμα-καροτένιο έχουν επίσης μία μεμονωμένη ομάδα ρετινυλίου, η οποία τους δίνει κάποια δραστικότητα βιταμινών. Κανένα από τα άλλα καροτένια δεν έχει δραστικότητα βιταμινών. Η καροτενοειδής βήτα-κρυπτοξανθίνη έχει μια ομάδα ιονόνης και έχει δραστικότητα βιταμινών στους ανθρώπους.

Η βιταμίνη Α μπορεί να βρεθεί σε δύο κύριες μορφές στα τρόφιμα: 
* η ρετινόλη, η μορφή της βιταμίνης Α που απορροφάται κατά την κατανάλωση ζωικών τροφών, είναι μια κίτρινη, λιποδιαλυτή ουσία. Δεδομένου ότι η καθαρή μορφή αλκοόλης είναι ασταθής, η βιταμίνη βρίσκεται στους ιστούς σε μορφή ρετινυλεστέρα. Παράγεται εμπορικά και χορηγείται ως εστέρες όπως ο οξεικός ή ο παλμιτικός ρετινυλεστέρας.
* Τα καροτένια άλφα-καροτένιο, βήτα-καροτένιο και γάμμα-καροτένιο και η ξανθοφύλλη βήτα-κρυπτοξανθίνη (όλα περιέχουν δακτυλίους βήτα-ιονόνης), αλλά κανένα άλλο καροτενοειδές, λειτουργούν ως προβιταμίνη Α σε φυτοφάγα και παμφάγα ζώα, τα οποία διαθέτουν το ένζυμο βήτα-καροτένιο 15,15'-διοξυγενάση που διασπά το βήτα-καροτένιο στον εντερικό βλεννογόνο και το μετατρέπει σε ρετινόλη.

## Παραπομπές


## Εξωτερικοί σύνδεσμοι
* 

κατηγορία:Βιταμίνες
κατηγορία:Λιπίδια
Κατηγορία:Τερπένια και τερπενοειδή
American Airlines

Η **American Airlines** (ελληνικά: Αμερικανικές Αερογραμμές) είναι μία αμερικανική αεροπορική εταιρεία, με βάση της το Φορτ Γουόρθ του Τέξας. Είναι η μεγαλύτερη αεροπορική εταιρεία στον κόσμο, από άποψη μεγέθους στόλου, αριθμού επιβατών και κερδών ανά μίλι. Μαζί με τους περιφερειακούς συνεργάτες της, εκτελεί περίπου 6.800 πτήσεις την ημέρα, προς σχεδόν 350 προορισμούς, σε πάνω από 50 χώρες. Είναι ιδρυτικό μέλος της συμμαχίας Oneworld, μίας εκ των μεγαλύτερων συμμαχιών αεροπορικών εταιρειών. Οι περιφερειακές της πτήσεις εκτελούνται από θυγατρικές της, καθώς και ανεξάρτητες αεροπορικές εταιρείες, υπό το brand American Eagle. 

Οι American Airlines και American Eagle έχουν 10 βάσεις στις ΗΠΑ. Η μεγαλύτερη είναι το αεροδρόμιο του Ντάλας/Φορτ Γουόρθ. Μεταφέρουν συνολικά περίπου 200 εκατομμύρια επιβάτες ετησίως και 500.000 την ημέρα.

Η μεγαλύτερη βάση συντήρησης των αεροσκαφών της βρίσκεται στην Τάλσα.

## Στοιχεία εταιρείας

## Στόλος
Τον Σεπτέμβριο του 2020, ο στόλος της American Airlines (εξαιρουμένης της American Eagle) απαρτιζόταν από τα παρακάτω αεροσκάφη:

## Συμφωνίες κοινού κώδικα
Η American Airlines, ως μέλος της συμμαχίας Oneworld έχει συνάψει συμφωνία κοινού κώδικα με τις ακόλουθες αεροπορικές εταιρείες:

* Air Tahiti Nui
* Alaska Airlines
* British Airways
* Cape Air
* Carribean Airlines
* Cathay Pacific
* China Southern Airlines
* Fiji Airways
* Finnair
* Gol Transportes Aéreos
* Hainan Airlines
* Hawiian Airlines
* Iberia
* Interjet
* Japan Airlines
* JetBlue Airways
* Jetstar Airways
* Jetstar Japan
* Korean Air
* Malaysia Airlines
* Qantas
* Qatar Airways
* Royal Jordanian
* Seaborne Airlines
* SriLankan Airlines

## Παραπομπές

## Εξωτερικοί σύνδεσμοι
* 

Κατηγορία:Αμερικανικές αεροπορικές εταιρείες
Δαβιά Αρκαδίας

Η **Δαβιά** είναι χωριό της Περιφερειακής Ενότητας Αρκαδίας. Διοικητικά ανήκει στην Κοινότητα Τσελεπάκου, της Δημοτικής Ενότητας Φαλάνθου του Δήμου Τρίπολης και υπάγεται στην Περιφέρεια Πελοποννήσου, της Αποκεντρωμένης Διοίκησης Πελοποννήσου - Δυτικής Ελλάδας - Ιονίου.

## Πληροφορίες
Η Δαβιά βρίσκεται σε υψόμετρο 843 μέτρων, και έχει πληθυσμό 38 κατοίκων, σύμφωνα με την Απογραφή του 2011. Παλαιότερα είχε 71 κατοίκους σύμφωνα με την Απογραφή του 2001 και 71 κατοίκους σύμφωνα με την Απογραφή του 1991.

Είναι περιοχή με ονομαστούς νερόμυλους, που την έκαψε ο Κολοκοτρώνης το 1825, για να διακόψει την τροφοδοσία του Ιμπραήμ. Απέχει 12 χλμ. από την Τρίπολη.

## Διοικητικές μεταβολές
* 24-05-1835, ο οικισμός Δαβιά ορίζεται έδρα του Δήμου Μαινάλου.
* 08-03-1841, ο οικισμός Δαβιά αποσπάται από το Δήμο Μαινάλου και προσαρτάται στο Δήμο Φαλάνθου.
* 08-12-1845, ο οικισμός Δαβιά καταργείται.
* 16-10-1940, αναγνώριση του οικισμού Δαβιά και προσάρτησή του στην Κοινότητα Τσελεπάκου. Στον οικισμό Δαβιά προσαρτώνται οι καταργούμενοι οικισμοί Κάτω Δαβιά και Άνω Δαβιά της Κοινότητας Τσελεπάκου.
* 04-12-1997, ο οικισμός Δαβιά αποσπάται από την Κοινότητα Τσελεπάκου και ορίζεται έδρα του Δήμου Φαλάνθου.
* 07-06-2010, ο οικισμός Δαβιά αποσπάται από το Δήμο Φαλάνθου και προσαρτάται στο Δήμο Τρίπολης.

## Κάστρο Δαβιάς ή Ταβίας

Πάνω σε λόφο, σε υψόμετρο 850 μέτρων και δίπλα από τη γέφυρα του ποταμού Ελισσώνα, βρίσκεται το Κάστρο Δαβιάς, ή Κάστρο Ταβίας. Το Παλιόκαστρο όπως το ονόμασε ο λαός, χρησιμοποιήθηκε ως στρατόπεδο, στην Ελληνική Επανάσταση του 1821.

Η Μεσαιωνική πόλη Ταβία, βρισκόταν πιθανόν, στη θέση που βρισκόταν η αρχαία Αρκαδική πόλη, τα Δίπαια, εκεί όπου τη δεκαετία του 460 π.Χ., έγινε μια μάχη μεταξύ Αρκάδων και Λακεδαιμονίων.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Μαινάλου
Κατηγορία:Δήμος Τρίπολης
Κατηγορία:Δήμος Φαλάνθου
Κάτω Δαβιά Αρκαδίας

Η **Κάτω Δαβιά** είναι χωριό της Περιφερειακής Ενότητας Αρκαδίας. Διοικητικά ανήκει στην Κοινότητα Τσελεπάκου, της Δημοτικής Ενότητας Φαλάνθου του Δήμου Τρίπολης και υπάγεται στην Περιφέρεια Πελοποννήσου, της Αποκεντρωμένης Διοίκησης Πελοποννήσου - Δυτικής Ελλάδας - Ιονίου.

## Υψόμετρο - Πληθυσμός
Η Κάτω Δαβιά βρίσκεται σε υψόμετρο 834 μέτρων, και έχει πληθυσμό 24 κατοίκων, σύμφωνα με την Απογραφή του 2011. Παλαιότερα είχε πληθυσμό 32 κατοίκων σύμφωνα με την Απογραφή του 2001 και 22 κατοίκων με την Απογραφή του 1991.

## Διοικητικές μεταβολές
* 08-12-1845, ο οικισμός Κάτω Δαβιά προσαρτάται στο Δήμο Φαλάνθου.
* 24-08-1912, ο οικισμός Κάτω Δαβιά αποσπάται από το Δήμο Φαλάνθου και προσαρτάται στην Κοινότητα Τσελεπάκου.
* 16-10-1940, ο οικισμός Κάτω Δαβιά καταργείται και προσαρτάται στον οικισμό Δαβιά της Κοινότητας Τσελεπάκου.
* 04-12-1997, ο οικισμός Κάτω Δαβιά αποσπάται από την Κοινότητα Τσελεπάκου και προσαρτάται στο Δήμο Φαλάνθου. Η Κοινότητα Τσελεπάκου μετατρέπεται σε Δημοτικό Διαμέρισμα Τσελεπάκου, του Δήμου Φαλάνθου.
* 07-06-2010, ο οικισμός Κάτω Δαβιά αποσπάται από το Δήμο Φαλάνθου και προσαρτάται στο Δήμο Τρίπολης. Ο Δήμος Φαλάνθου καταργείται και μετατρέπεται σε Δημοτική Ενότητα Φαλάνθου, του Δήμου Τρίπολης.

## Εξωτερικοί σύνδεσμοι
* Η ιστορία της λαϊκής τέχνης της Αρκαδίας στην Κάτω Δαβιά (βίντεο στο youtube)
* Αναβίωση παραδοσιακού Πάσχα μετά από χρόνια στην Κάτω Δαβιά (βίντεο στο youtube)

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Μαινάλου
Κατηγορία:Δήμος Τρίπολης
Κατηγορία:Δήμος Φαλάνθου
Πλέι-Οφ NBA 1969

Τα **πλέι-οφ του 1969** ήταν το τουρνουά που ακολούθησε την ολοκλήρωση της κανονικής περιόδου στη σεζόν 1968-69 του **[[NBA]]**. Το τουρνουά ολοκληρώθηκε με τους Μπόστον Σέλτικς να κερδίζουν τους Λος Άντζελες Λέικερς με 4-3 νίκες στους τελικούς της διοργάνωσης και να κατακτούν το τρόπαιο του πρωταθλητή.

Αυτός ήταν ο δεύτερος συνεχόμενος και ο ενδέκατος συνολικά τίτλος στην ιστορία των Σέλτικς. Αξίζει να σημειωθεί πως οι "Κέλτες" τερμάτισαν τέταρτοι στη βαθμολογία της Ανατολικής κατηγορίας και έγιναν η πρώτη ομάδα που κατακτά το τρόπαιο ενώ είχε τερματίσει κάτω από την τρίτη θέση της κατηγορίας της. Αυτό συνέβη ξανά το 1995 με τους Χιούστον Ρόκετς.

Για πρώτη φορά δόθηκε βραβείο για τον πολυτιμότερο παίκτη της σειράς των τελικών και νικητής αναδείχθηκε ο Τζέρι Ουέστ τον Λέικερς. Είναι η μοναδική περίπτωση έως σήμερα που το βραβείο κερδίζει παίκτης από την ηττημένη ομάδα.

Οι Σαν Ντιέγκο Ρόκετς έκαναν την παρθενική τους εμφάνιση σε πλέι-οφ κατά τη δεύτερη τους χρονιά στο NBA. Το επανέλαβαν το 1975, όταν πια είχαν μετακομίσει στο Χιούστον και είχαν μετονομαστεί σε Χιούστον Ρόκετς.

## Προκριθείσες ομάδες

;Δυτική κατηγορία

;Ανατολική κατηγορία

## Πίνακας αποτελεσμάτων

## Ημιτελικοί κατηγοριών
### Ημιτελικοί Δυτικής κατηγορίας
(1) **[[Λος Άντζελες Λέικερς]]** vs. (3) Σαν Φρανσίσκο Ουόριορς:

(2) **[[Ατλάντα Χοκς]]** vs. (4) Σαν Ντιέγκο Ρόκετς:

### Ημιτελικοί Ανατολικής κατηγορίας
(1) Μπάλτιμορ Μπούλετς vs. (3) **[[Νιου Γιορκ Νικς]]**:

(2) Φιλαδέλφεια 76ερς vs. (4) **[[Μπόστον Σέλτικς]]**:

## Τελικοί κατηγοριών
### Τελικοί Δυτικής κατηγορίας
(1) **[[Λος Άντζελες Λέικερς]]** vs. (2) Ατλάντα Χοκς:

### Τελικοί Ανατολικής κατηγορίας
(3) Νιου Γιορκ Νικς vs. (4) **[[Μπόστον Σέλτικς]]**:

## Τελικοί NBA
(Δ1) Λος Άντζελες Λέικερς vs. (Α4) **[[Μπόστον Σέλτικς]]**:

* **[[Βραβείο πολυτιμότερου παίκτη των τελικών στο NBA|Πολυτιμότερος παίκτης (MVP) τελικών]]:** Τζέρι Ουέστ (Λος Άντζελες Λέικερς)

## Εξωτερικοί σύνδεσμοι
* 1969 NBA Playoffs  στο Basketball-Reference

1969
Πλει-Οφ
Αζαλαΐς του Μομφερράτου

Η **Αζαλαΐς του Μομφερράτου** (γνωστή ως **Αδελασία** ή **Αλασία**) (1150–1232) ήταν σύζυγος του μαρκησίου του Σαλούτσο και αντιβασίλισσα για τον εγγονό της, Μαμφρέδο Γ΄ από το 1212 έως το 1218.
## Βιογραφία
Η Αζαλαΐς ήταν μία από τις τρεις κόρες του Γουλιέλμου Ε΄ του Μομφερράτου και της Ιουδήθ του Μπάμπενμπεργκ. Τα αδέρφια της περιελάμβαναν τον Γουλιέλμο του Μομφερράτου, τον Κορράδο της Ιερουσαλήμ και τον Βονιφάτιο του Μομφερράτου. . 
Παντρεύτηκε τον Μαμφρέδο Β΄ του Σαλούτσο πριν από το 1182, κατά το οποίο έλαβε εδάφη των Σαλούτσο, Ρακονίτζι, Βίλλα, Κεντάλο και Κουαράντα, σε περίπτωση που ο γάμος της (όπως αυτός της αδερφής της Αγνής) ακυρωνόταν για λόγους στειρότητας.

Όπως και ο αδερφός της Βονιφάτιος, η Αζαλαΐς ήταν προστάτιδα των τροβαδούρων. Αναφέρεται στο τραγούδι του Peire Vidal, Estat ai gran sazo:

Επιλέον, σε αυτήν αφιερώνεται το Bon 'aventura don Dieus als Pizas.

Γύρω στο 1192, είχε χτίσει την εκκλησία του Σαν Λορέντζο, την οποία δώρησε σε ηγούμενος στο Ουλξ. Ο μεγαλύτερος γιος της, ο Βονιφάτιος, που πήρε το όνομά του από τον αδερφό της, αναφέρεται για πρώτη φορά στη δωρεά. Ωστόσο, ο Βονιφάτιος πέθανε το 1212, και με το θάνατο του συζύγου της τον Φεβρουάριο του 1215, η Αζαλαΐς έγινε αντιβασίλισσα του Σαλούτσο για τον εγγονό της, Μαμφρέδο Γ΄.

Η Αζαλαΐς έκανε επίσης πολιτικές και εκκλησιαστικές συμφωνίες με την πόλη Άλμπα και τον Επίσκοπο του Άστι. Το 1216, έκανε μια συνθήκη με τον Θωμάς Α΄ της Σαβοΐας για έναν γάμο μεταξύ του γιου του Αμεδαίου και της εγγονής της Αγνής. Ωστόσο, ο γάμος δεν έγινε ποτέ, πιθανώς για λόγους συγγένειας, καθώς η Αζαλαΐς ήταν πρώτη ξαδέρφη του πατέρα του Θωμά. Ο Αμεδαίος παντρεύτηκε την Άννα της Βουργουνδίας και η Αγνή έγινε ηγουμένη του μοναστηριού της Santa Maria della Stella στο Ριφρέντο.

Όταν ο νεαρός Μαμφρέδος ενηλικιώθηκε του το 1218, η Αζαλαΐς επέστρεψε στην εκκλησία. Το 1224, προίκισε το μοναστήρι του Ριφρέντο με το εισόδημα της εκκλησίας του Σαν Ιλλάριο. Το 1227, έδωσε περαιτέρω επιχορηγήσεις στους ηγούμενους του Ουλξ. Πέθανε το 1232 και θάφτηκε στο μοναστήρι της Σάντα Μαρία του Στεφάρντα.

## Τέκνα
Με τον σύζυγό της Μαμφρέδο είχαν τουλάχιστον πέντε παιδιά:
*Αγνή, νυμφεύτηκε τον Κόμιτα Γ΄ του Τόρρες
*Βονιφάτιος, νυμφεύτηκε τη Μαρία του Τόρρες και είχε τέκνα.
*Μαργαρίτα, νυμφεύτηκε τον Γοδεφρείδο του Σαγκαίνγκ
*Κόρη αγνώστου ονόματος, νυμφεύτηκε τον Γουλιέλμο της Κέβα
*Θωμάς
## Πηγές
* Ernest Hoepffner, *Le Troubadour Peire Vidal: sa vie et son œuvre*, Paris, 1961
* A M Patrone, "Alasia", *Dizionario Biografico degli Italiani*, vol. 1, p.&nbsp;583
* Leopoldo Usseglio, *I Marchesi di Monferrato in Italia ed in Oriente durante i secoli XII e XIII*, 1926.

## Παραπομπές

## Σύνδεσμοι
*Santa Maria di Staffarda
Κατηγορία:Ιταλοί ευγενείς
Κατηγορία:Μαρκησίες
Καραντενίζ Ερεγλί

Το **Καραντενίζ Ερεγλί** (τουρκ.*Karadeniz Ereğli*) είναι πόλη και περιοχή στην επαρχία Ζονγκουλντάκ της Τουρκίας, στις ακτές της Μαύρης Θάλασσας στις εκβολές του ποταμού Kılıçsu. Ο πληθυσμός του (2012) είναι 102.828 κάτοικοι. 

## Ιστορία

Η αρχαία ελληνική πόλη λεγόταν *[[Ηράκλεια η Ποντική|Ηράκλεια Ποντική]],* από το όνομα του μυθικού ήρωα Ηρακλή. Το τουρκικό όνομα Karadeniz Ereğli είναι πιστή μεταφορά, καθώς το Καραντενίζ σημαίνει «Μαύρη Θάλασσα» (*kara* = μαύρο, *deniz* = θάλασσα) και το Ερεγλί είναι παραφθορά του *Ηράκλεια*. 

Ιδρύθηκε ως αποικία των Μεγαρέων, η οποία υποτάχθηκε σύντομα στους γηγενείς Μαριανδυνούς και επέκτεινε την κυριαρχία της στην γύρω περιοχή. Η ευημερία της πόλης, κλονισμένη απροσδόκητα από τους Γαλάτες και τους Βιθύνιους, καταστράφηκε εντελώς στους Μιθριδατικούς Πολέμους. Ήταν η γενέτειρα του Ηρακλείδη Ποντικού. Σύμφωνα με την ελληνική μυθολογία, το σπήλαιο που φυλάσσεται από τον τρικέφαλο σκύλο Κέρβερο βρίσκεται κοντά στην πόλη. Ο τελευταίος άθλος του Ηρακλή ήταν να μπει στο σπήλαιο και να πιάσει τον Κέρβερο. 

Στα τέλη του 19ου και στις αρχές του 20ού αιώνα, η πόλη άνηκε στο βιλαέτι Κασταμονής της Οθωμανικής Αυτοκρατορίας . 

## Σήμερα
Η πόλη είναι έδρα της εταιρίας Erdemir, σημαντικής χαλυβουργίας της Τουρκίας. Διαθέτει μεγάλο φυσικό λιμάνι, που βρίσκεται στην υπήνεμη πλευρά της χερσονήσου Baba Burnu και είναι ως εκ τούτου ένα από τα λίγα γεωγραφικά ιδανικά μέρη για λιμάνι στην δυτική ακτή της Μαύρης Θάλασσας της Τουρκίας. Το Ερεγλί έχει αρκετή ανάπτυξη λόγω της παρουσίας του χαλυβουργείου και της αλιείας, η οποία αποτελεί σημαντική εμπορική δραστηριότητα στην πόλη. Λόγω της παραλίας της Μαύρης Θάλασσας, η πόλη είναι επίσης δημοφιλής τουριστικός προορισμός. Η πόλη δεν διαθέτει αεροδρόμιο ή σιδηροδρομικό σταθμό και φτάνει κανείς σε αυτή με αυτοκίνητο ή λεωφορείο από την Άγκυρα, την Κωνσταντινούπολη και άλλα μέρη. 

Εκτός από την αλιεία και το χάλυβα, το Ερεγλί είναι επίσης γνωστό για τα υπέροχα χαμοκέρασα που παράγει. 

## Παραπομπές


Κατηγορία:Ασιατικές πόλεις της Τουρκίας
Κατηγορία:Παράκτιοι οικισμοί στην Τουρκία